वो ह जल्दी-जल्दी सिलत रहिस, फूटत अपन गुस्सा ला कथरी के ओट मं बांध के रखत रहिस. वो ह अपन नानी ले सिलाई सीखे रहिस. बालपन मं वो ह भारी मगन होके देखे रहिस, ओकर झुर्री परे ऊंगरी के जादू ला चिथरा-चिथरा करत- जुन्ना धोती के नरम टुकड़ा, सूती लुगरा, तह करके रखाय जुन्ना कमीज ला बारीक़ कढ़ाई वाले कथरी मं. ये ह नानी के करे एक ठन अइसने बूता रहिस जऊन ह जब ओकर बिहाव होय रहिस ओकर दहेज के संग आय रहिस. सुरच्छा के एक ठन कथरी जेन ला वो ह कड़केइय्या जाड़ के रतिहा मं अऊ घलो मजबूती ले ओढ़े रहिस. फेर जब वो ह अपन बर एक ठन कथरी सिले ला सुरु करिस त वोला अपन नानी जान के सबले तीर मं होय के गम होईस. ये ह वइसनेच रहिस जइसने वो ह अपन भाखा मं बोले ला सीख लेय हो. ये ह सपना, धन निंदा, धन बगावत नई रहिस जऊन ह ओकर सुई ला रद्दा दिखाईस. वो ओकर नोंक मं जी गे, वो ह मया करिस अऊ सूत ले बात करिस, ओकर बनाय तरीका मं रहत रहिस. वो ह टांका, अऊ अकार के भीतरी मं अजाद होके किंदरत रहय. वो ह सपना देखिस अऊ सुवा मन हल्का उज्जर चादर ऊपर उड़े ला धरीन, जेकर पांख ले फूल के लता मन ला लाल, नारंगी अऊ हरियर रंग ले रंगे गे रहिस. ओकर गुस्सा पातर पाना के नोंक के धार मं चमक उठिस; रीस ह घन सिले फूल मन के मंझा ला अऊ गहिर कर दीस. मछरी, घोड़ा, हाथी अऊ महूमाखी ओकर बिनकहे कहिनी मन के ताल मं चल परिन.
जेन ला मनमुताबिक बऊरिन,
गारी देय सेती,
रीस ला ढारे सेती,
कानून थोपे सेती,
अऊ लबरा मया के पाति लिखे सेती,
दीवार मं नक्काशी करे सेती,
अऊ इतिहास गढ़े सेती.
मरद मन के नांव लिखे सेती,
इश्तिहार मन मं छापे गीस.
एक ठन पेटी मं, सुरच्छित.
रानी मन अऊ दासी मन घलो सब्बो.
हमर महतारी भाखा ला.
हवय हमर महतारी भाखा !
किसिम-किसिम के हवय.
मया के टिलिंग जइसने आय .
लिखत हवन.
